2.2.2021.

Na osnovu člana 58. Stav 4. Zakona o upravljanju otpadom (‘’Službene novine Federacije BIH, broj: 33/03, 72/09 i 92/17) federalna ministrica okoliša i turizma donosi:

**Pravilnik o upravljanju otpadnim gumama**

I OPŠTE ODREDBE

Član 1.

(Predmet pravilnika)

Ovim pravilnikom propisuju se:

* postupci, uslovi i ciljevi upravljanja otpadnim gumama,
* vrste otpadnih guma koje se moraju sakupljati odvojeno,
* popis guma i proizvoda od gume za koje je obvezna registracija u Informacionom sistemu o otpadu,
* obaveze i način ispunjavanja navedenih obaveza od strane učesnika u sistemu upravljanja otpadnim gumama,
* načini obrade otpadnih guma,
* obaveza vođenja evidencije i izvještavanja.

Član 2.

 (Područje primjene)

Odredbe ovog pravilnika primjenjuju se na sve vrste novih ili upotrijebljenih guma, te gumenih gusjenica koje se u domaćinstvima ili kod registriranog pravnog lica koriste za prijevoz i prijenos tvari, predmeta i lica, uključujući obavljanje radova, te na otpadne gume od tih proizvoda.

Član 3.

(Kategorije proizvoda čije gume su obuhvaćene ovim pozakonskim aktom)

* Manja teretna i putnička te priključna vozila,
* Teretna i putnička te priključna vozila,
* Lična i pripadajuća priključna vozila,
* Viljuškari,
* Radne mašine,
* Traktori,
* Kolica,
* Bicikli,
* Motocikli,
* Avioni.

Član 4.

(Popis proizvoda koji pripadaju kategorijama proizvoda)

1. Manja teretna i putnička te priključna vozila:
* Motorna vozila za prijevoz tereta do 3,5 t nosivosti,
* Motorno vozilo za prijevoz lica do 5 t nosivosti,
* Prikolice i poluprikolice nosivosti od 750 kg do 3,5 t,
* Ostala slična motorna vozila nosivosti do 3,5 t.
1. Teretna i putnička te priključna vozila:
* Motorna vozila za prijevoz tereta nosivosti preko 3,5 t,
* Autobusi nosivosti preko 5 t,
* Prikolice i poluprikolice – nosivosti preko 3,5 t,
* Ostala slična motorna vozila nosivosti preko 3,5 t.
1. Lična i pripadajuća priključna vozila:
* Motorna vozila za prijevoz lica,
* Motorno vozilo s tri točka,
* Prikolice i poluprikolice nosivosti do 750 kg,
* Ostala slična motorna vozila.
1. Viljuškari:
* Viljuškar na vlastiti pogon.
1. Radne mašine:
* Mašine i uređaji kojima je osnovna namjena obavljanje radova vlastitim uređajima i opremom.
1. Traktori
2. Kolica:
* Građevinska kolica,
* Radna kolica,
* Transportna kolica,
* Skladišna kolica,
* Ručni viljuškar,
* Medicinska i invalidska kolica,
* Prikolice i poluprikolice nosivosti do 750 kg,
* Ostala kolica.
1. Bicikl:
* Bicikl,
* Romobil,
* Tricikl,
* Četverocikl,
* Ostala slična vozila.
1. Motocikl:
* Motocikl,
* Moped,
* Motorni četverocikl,
* Ostala slična vozila.

10. Avioni:

* Avioni,
* Helikopter
* Ostale slične letjelice.

Član 5.

(Učesnici u sistemu upravljanja otpadnim gumama)

**Ministarstvo** je Federalno ministarstvo okoliša i turizma,

**Fond** je Fond za zaštitu okoliša Federacije BiH,

**Proizvođač i uvoznik proizvoda** je pravno ili fizičko lice koje neovisno o načinu prodaje i sjedištu lica proizvodi i/ili uvozi i stavlja gume na tržište na području Federacije Bosne i Hercegovine,

**Prodavač** je pravna ili fizička osoba – poduzetnik koji u okviru svoje trgovačke djelatnosti u dobavljačkom lancu gumu čini dostupnom na tržištu u Federaciji Bosne i Hercegovine. Prodavač istovremeno može biti i proizvođač.

**Krajnji korisnik** je osoba koja je koristila, koristi ili namjerava koristiti gume ili opremu čiji su sastavni dio gume ili osoba kod koje zbog obavljanja njene registrirane djelatnosti nastaju otpadne gume. Krajnji korisnik je fizička ili pravna osoba ili fizička osoba – obrtnik,

**Serviser** je pravno ili fizičko lice – preduzetnik koji pruža uslugu popravka i zamjene guma,

**Ovlašteni operator za sakupljanje** je pravno ili fizičko lice– preduzetnik koje u skladu sa Zakonom ima dozvolu za obavljanje djelatnosti sakupljanja otpadnih guma,

**Ovlašteni operator za tretman** je odgovorno pravno ili fizičko lice za tretman otpada – preduzetnik koji u skladu sa Zakonom ima dozvolu za obavljanje djelatnosti tretmana otpadnih guma,

**Kantoni i općine**, odnosno njihove institucije ili službe nadležne za poslove upravljanja otpadom.

**Reciklažno dvorište** je građevina namijenjena razvrstavanju, mehaničkoj obradi i privremenom skladištenju otpada.

### Član 6.

(Definicije)

**Otpadna guma** je neiskoristiva guma u svojoj originalnoj formi,

**Ponovna upotreba** je svaki postupak kojim se omogućava ponovno korištenje proizvoda ili dijelova proizvoda, koji nisu otpad, u istu svrhu za koju su izvorno načinjeni,

**Naknada** za upravljanje otpadnim gumama je novčani iznos koji plaćaju proizvođači u svrhu pokrivanja troškova sakupljanja i obrade otpadnih guma,

**Sakupljanje** otpadnih guma obuhvaća prikupljanje, razvrstavanje, skladištenje, pripremu i prijevoz otpadnih guma do mjesta tretmana,

**Zakon** korišten u opisu odnosi se naZakon o upravljanju otpadom Federacije BiH i Zakon o zaštiti okoliša Federeracije BiH.

**Informacioni sistem upravljanja otpadom Federacije BiH** (udaljem tekstu: informacioni sistem) je informacioni sistem propisan Uredbom o informacionom sistemu upravljanja otpadom koji uspostavlja i vodi Fond za zaštitu okoliša Federacije BiH.

## Član 7.

## (Ciljevi u upravljanju otpadnim gumama)

U cilju smanjenja uticaja otpadnih guma na okoliš i ljudsko zdravlje, kao i cilju iskorištenja vrijednih svojstava iz otpadnih guma mora se osigurati odvojeno sakupljanje i treman svih otpadnih guma u skladu sa Zakonom i ovim pravilnikom.

Godišnji cilj odvojeno prikupljenih i recikliranih otpadnih guma iznosi najmanje 80%.

Ukoliko se otpadne gume recikliraju u postrojenjima izvan Bosne i Hercegovine, ta se količina uračunava u postavljeni cilj.

Član 8.

(Tretman otpadnih guma)

Tretman otpadnih guma vrši se u postrojenju koje ispunjava uslove utvrđene zakonom i drugim propisima, naročito u pogledu mjera za sprječavanje, smanjenje i otklanjanje mogućih štetnih uticaja na okoliš.

Tretman otpadnih guma obuhvata sljedeće postupke:

* Korištenje kao gorivo ili drugo sredstvo za proizvodnju energije (Postupak R1, prema propisima EU o statistici otpada)
* Recikliranje/obnavljanje organskih materija (Postupak R3, prema propisima EU o statistici otpada)

Tehnike za tretman otpadnih guma moraju se obavljati uz primjenu najbolje raspoloživih tehnika.

Odlaganje otpadnih guma nije dopušteno.

Član 9.

(Naknada)

Iznos naknade i način plaćanja se utvrđuje Uredbom o proizvodima koji poslije upotrebe postaju posebne kategrije otpada i kriterijima za obračun i način plaćanja naknada.

II OBAVEZE UČESNIKA U UPRAVLJANJU OTPADNIM GUMAMA

Član 10.

(Obaveze proizvođača i uvoznika proizvoda i prodavača)

Proizvođač i uvoznik proizvoda je obavezan ispuniti definirane ciljeve i snositi troškove upravljanja otpadnim gumama.

Proizvođač, uvoznik i prodavač su obavezni da:

* na ambalaži ili pratećoj dokumentaciji, uz isporučenu gumu, istaknu informaciju o obavezi odvojenog sakupljanja otpadnih guma, te navedu upute o načinu postupanja s otpadnim gumama.
* na svojoj internet stranici i katalozima proizvoda koji sadrže gume, istaknu informacije o obavezi odvojenog sakupljanja otpadnih guma, te navedu upute o načinu postupanja s otpadnim gumama.

Proizvođač i uvoznik je dužan izvještavati o količini guma koje stavlja na tržište na području Federacije BiH kao i o količini guma koje se kao zaseban proizvod ili sastavni dio drugog proizvoda izvozi iz Federacije BiH. Za izvještavanje se koristi obrazac Izvještaj proizvođača o gumama.

Proizvođač i uvoznik je dužan uplatiti naknadu za upravljanje otpadnim gumama, srazmjerno količini guma koje je stavio na tržište.

Proizvođač i uvoznik je dužan dostaviti Fondu Izvještaj proizvođača o otpadnim gumama, na obrascu iz Priloga I.

Proizvođač i uvoznik uplaćuje naknadu na račun Fonda.

Proizvođač i uvoznik je obavezan podatke iz evidencije mjesečno dostaviti u Informacioni sistem o otpadu do zadnjeg dana tekućeg mjeseca za prethodni mjesec.

### Član 11.

### (Obaveze ovlaštenog operatora za sakupljanje guma)

Sakupljanje otpadnih guma obavlja Ovlašteni operator za sakupljanje koji posjeduje dozvolu za upravljanje otpadom ili okolišnu dozvolu koja uključuje i otpadne gume u skladu sa Zakonom.

Pravo na povrat naknade za sakupljene otpadne gume ima ovlašteni operator za tretman koji sa Fondom sklopi ugovor o naplati stredstava za tretirane otpadne gume.

Minimalni uvjeti koje Ovlašteni operator za sakupljanje treba ispuniti su:

* Posjedovanje dozvole za sakupljanje i transport otpadnih guma
* Ugovori sa serviserima i/ili krajnjim korisnikom i/ili upraviteljem reciklažnog dvorišta o preuzimanju otpadnih guma
* Posjedovanje programa za prikupljanje otpadnih guma

Ugovorom se pobliže propisuju uvjeti za Ovlaštenog operatora za sakupljanje u pogledu:

* Minimalne količine prikupljenih otpadnih guma
* Način tretmana otpadnih guma
* Način raspolaganja finansijskim sredstvima

Program za prikupljanje otpadnih guma sastavni je dio Plana upravljanja otpadom ovlaštenog operatora i sadrži najmanje:

* Ciljeve sakupljanja i ciljeve povrata materijala i energije iz otpadnih guma
* Opremljenost i kapacitete za ostvarivanje ciljeva
* Pregled procjene količine otpadnih guma, na osnovu ugovora sklopljenih sa serviserima i/ili krajnjim korisnikom i/ili upraviteljem reciklažnog dvorišta o preuzimanju otpadnih guma
* Ugovore o preuzimanju otpadnih guma sa ovlaštenim operatorima za tretman i načine povrata materijala i energije iz otpadnih guma, te ugovorene količine
* U slučaju da ovlašteni operator za sakupljanje ima vlastiti pogon za povrat materijala i energije prilaže se kopija okolinske dozvole
* Plan utroška sredstava prikupljenih iz naknada.

Ovlašteni operator za sakupljanje obavezan je bez troška preuzeti otpadne gume od Krajnjeg korisnika.

Ovlašteni operator za sakupljanje obavezan je preuzeti otpadne gume od Krajnjeg korisnika s kojim ima sklopljen ugovor u roku od 15 dana, od dana poziva.

Ovlašteni operator za sakupljanje obavezan je sve preuzete otpadne gume predati Ovlaštenom operatoru za tretman.

Ovlašteni operator za sakupljanje je obvezan do kraja mjeseca za prethodni mjesec u Informacioni sistem dostaviti podatke o količinama otpadnih guma koje je sakupio i predao Ovlaštenom operatoru za tretman na obrascu Izvještaja sakupljača otpadnih guma iz Priloga II ovog pravilnika.

Ukoliko u Bosni i Hercedgovini ne postoje kapaciteti za tretman otpadnih guma u skladu sa Zakonom i ovim pravilnikom, ovlašteni operator za sakupljanje je obavezan sakupljene gume izvesti iz Bosne i Hercegovine i Fondu dostaviti dokaz o izvozu i obradi tog otpada što dokazuje propisanom dokumentacijom o prekograničnom prometu otpadom u skladu sa Zakonom.

Član 12.

(Obaveze ovlaštenog operatora za tretman otpadnih guma)

Tretman otpadnih guma obavlja Ovlašteni operator za tretman koji posjeduje dozvolu za tretman otpadnih guma, izdatu od strane nadležnog organa.

Pravo na povrat naknade za tretman otpadnih guma ima ovlašteni operator za sakupljanje koji sa Fondom sklopi ugovor o naplati stredstava za tretirane otpadne gume.

Ugovorom se pobliže propisuju uvjeti za Ovlaštenog operatora za tretman u pogledu:

* Minimalne količine tretiranih otpadnih guma
* Očekivani stepen povrata sirovina iz otpada
* Način raspolaganja finansijskim sredstvima

Minimalni uvjeti koje Ovlašteni operator za tretman treba ispuniti su:

* Posjedovanje dozvole za tretman otpadnih guma,
* Posjedovanje ugovora sa Ovlaštenim operatorima za sakupljane otpadnih guma,
* Posjedovanje programa za povrat sirovina iz otpadnih guma.

Program za povrat sirovina iz otpadnih guma, sastavni je dio Plana upravljanja otpadom ovlaštenog operatora i sadrži najmanje:

* Ciljeve povrata materijala i energije iz otpadnih guma
* Opremljenost i kapacitete za ostvarivanje ciljeva
* Pregled procjene količine otpadnih guma, na osnovu ugovora sklopljenim sa ovlaštenim operatorima za sakupljane otpadnih guma
* Ugovore o preuzimanju otpadnih guma sa ovlaštenim operatorima za sakupljanje otpadnih guma, te ugovorene količine.
* Načine tretmana odnosno povrata materijala i energije iz otpadnih guma, godišnji kapacitet prerade/proizvodnje
* Plan utroška sredstava prikupljenih iz naknada.

Ovlašteni operator za tretman je obavezan preuzeti bez naknade na tretman količine otpadnih guma od sakupljača sa kojima ima ugovor, te ih tretirati u cjelosti u skladu sa Zakonom, ovim Podzakonskim aktom i tretmanom propisanim u ugovoru sa Fondom.

Iznimno, u slučaju prekida rada postrojenja, ovlašteni operator za tretman ima pravo izvesti na tretman ugovorene količine otpadnih guma, uz prethodno odobrenje Fonda.

Ovlašteni operator za tretman je obvezan do kraja mjeseca za prethodni mjesec dostaviti u Registar podatke o količini preuzetih i obrađenih otpadnih guma te o količini izvezenog otpada radi obrade na obrascu Izvještaj ovlaštenog operatera za tretman otpadnih guma iz Priloga III ovog Podzakonskog akta.

Član 13.

(Obaveze reciklažnog dvorišta)

Reciklažno dvorišta je obavezno bez troška preuzeti otpadne gume od krajnjeg korisnika- fizičkog lica.

Reciklažno dvorište je obavezno sve preuzete otpadne gume predati ovlaštenom operateru za sakupljanje.

Reciklažno dvorište je dužno na vidnom mjestu postaviti obavijest krajnjem korisniku- fizičkom licu o mogućnosti predaje odnosno o obavezi preuzimanja otpadnih guma oznakom sadržaja »PREUZIMAMO OTPADNE GUME« te na zahtijev krajnjeg korisnika obavijestiti ga o načinu i uvjetima preuzimanja.

### Član 14.

### (Obaveze servisera)

Serviser je obavezan bez troška preuzeti otpadne gume od Krajnjeg korisnika.

Serviser je obavezan sve preuzete otpadne gume predati Ovlaštenom operateru za sakupljanje.

Serviser je dužan na vidnom mjestu postaviti obavijest krajnjem korisniku- fizičkom licu o mogućnosti predaje odnosno o obavezi preuzimanja otpadnih guma oznakom sadržaja »PREUZIMAMO OTPADNE GUME« te na zahtijev krajnjeg korisnika obavijestiti ga o načinu i uvjetima preuzimanja.

### Član 15.

### (Obaveze krajnjeg korisnika)

Krajnji korisnik guma obvezan je otpadne gume odvajati od miješanog komunalnog otpada i od ostalih vrsta otpada te ih odvojene predati ovlaštenom operateru za sakupljanje otpada, upravitelju reciklažnog dvorišta ili serviseru prilikom zamjene gume.

### Član 16.

### (Obaveze Fonda)

Fond objavljuje stalni otvoreni poziv za sklapanje ugovora i uvjete sklapanja ugovora sa ovlaštenim operatorima za sakupljanje i ovlaštenim operatorima za tretman otpadnih guma.

Fond na temelju podnesenog mjesečnog izvještaja ovlaštenog operatera za sakupljanje, a u skladu sa ugovorom o obavljanju usluge sakupljanja guma, nadoknađuje ovlaštenom operateru za sakupljanje troškove sakupljanja otpadnih guma, odnosno, a izuzetnim okolnostima, troškove uzvoza otpadnih guma na tretman.

Fond na temelju podnesenog mjesečnog izvještaja ovlaštenog operatera za tretman, a u skladu sa ugovorom o obavljanju usluge tretmana guma, nadoknađuje ovlaštenom operateru za sakupljanje troškove tretmana otpadnih guma, odnosno u izuzetnim okolnostima, troškove izvoza otpadnih guma na tretman.

Fond je obvezan prikupljati podatke o količini guma stavljenih na tržište na teritoriju Bosne i Hercegovine, količini sakupljenih otpadnih guma i količini tretiranih otpadnih guma i vrsti proizvoda i otpada nastalih tretmanom otpadnih guma, količini proizvedenog goriva, gumama koje su uvezene radi tretmana i izvezene na tretman te količini izvezenog otpada nastalog tretmanom otpadnih guma radi daljnje obrade.

Fond obračunava naknade za uvezene gume na temelju jedinstvene carinske prijave za slučaj uvoza guma (samostalno ili kao sastavni dio vozila). Putem jedinstvene carinske prijave Fond vrši kontrolu tačnosti podataka koje je Proizvođač (uvoznik) popunio na obrascu iz Priloga 1.

Fond obračunava naknade za gume proizvodene i stavljene na tržište BiH na temelju izvještaja o proizvedenim gumama datog u Prilogu 1, kojeg dostavlja proizvođač guma sa sjedištem u BiH.

Fond je obavezan do 31.januara tekuće godine nadležnom Ministarstvu podnijeti godišnji Izvještaj o upravljanju otpadnim gumama koji sadrži:

* Količina guma stavljenih na tržište na teritoriju Bosne i Hercegovine
* Pregled ovlaštenih operatera za sakupljanje i tretman, s kojima je sklopljen ugovor, te pregled ugovorenih količina i načina tretmana
* Pregled ostvarenih rezultata u odnosu na planirane godišnje ciljeve za sakupljanje i tretman otpadnih guma (količini sakupljenih otpadnih guma i količini tretiranih otpadnih guma i vrsti proizvoda i otpada nastalih tretmanom otpadnih guma, količini proizvedenog goriva, gumama koje su uvezene radi tretmana i izvezene na tretman te količini izvezenog otpada nastalog tretmanom otpadnih guma radi daljnje obrade)
* Financijski izvještaj o prihodu od naknada, te iznosu isplaćenih naknada za sakupljanje otpadnih guma i tretman otpadnih guma u prethodnoj kalendarskoj godini
* Pregled aktivnosti Fonda na promociji sistema za sakupljanje i tretman otpadnih guma i postignuti rezultati
* Pregled aktivnosti Fonda na razvoju sistema za sakupljanje i tretman otpadnih guma i postignuti rezultati
* Ciljevi i program aktivnosti za sljedeću godinu
* Planirani budžet za ostvarivanje ciljeva i programa

U sklopu aktivnosti Fonda na promociji sistema za sakupljanje i tretman otpadnih guma Fond će na godišnjoj osnovi organizirati informativne kampanje za učesnike u sistemu tretmana otpadnih guma, te programe obuke za ispravnu primjenu ovog podzakonskog akta.

U sklopu aktivnosti Fonda na razvoju sistema za sakupljanje i tretman otpadnih guma, Fond će na godišnjoj osnovi organizirati programe obuke za razvoj poduzetništva i partnerstva u oblasti reciklaže i energetskog korištenja otpadnih guma, raditi na osiguranju finacijskih instrumenta za kao podrške investicijama u oblasti reciklaže i energetskog korištenja otpadnih guma.

### Član 17.

### (Obaveze Uprave za indirektno oporezivanje)

Uprava za indirektno oporezivanje mjesečno Fondu dostavlja jedinstvene carinske prijave uvoznika guma i/ili uvoznika vozila koje sadrže gume.

### Član 18.

### (Obaveze Inspektorata)

Inspekcijski nadzor nad sprovođenjem odredaba ovog podzakonskog Akta, a na temelju Zakona, vrše inspektori Federalne uprave za inspekcijske poslove.

## Član 19.

## (Prijelazne i završne odredbe)

Do uspostave Informacionog sistema Proizvođač, Ovlašteni operater za sakupljanje i Ovlašteni operater za tretman su dužni izvještaje dostavljati Fondu.

Član 20.

(Stupanje na snagu)

Ovaj pravilnik stupa na snagu osmog dana od dana objavljivanja u ‘’Službenim novinama Federacije BiH’’.

**PRILOG I.**

IZVJEŠTAJ PROIZVOĐAČA i/ili UVOZNIKA GUMA SA POSLOVNIM SJEDIŠTEM U BIH

PERIOD IZVJEŠTAVANJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Naziv pravnog lica |  |  |
| Adresa |  |  |
| Osoba za kontakt |  |  |
| Telefon |  |  |
| Faks |  |  |
| e-mail adresa |  |  |
| PDV broj |  |  |
| Broj registracije: |  |  |

IZVJEŠTAJ O KOLIČINAMA GUMA (KOMADA)

|  |  |  |  |
| --- | --- | --- | --- |
|  | Proizvodnja u BIH  | Uvoz u BiH  | Izvoz iz BiH |
| Manja teretna i putnička te priključna vozila |   |  |  |
| Teretna i putnička te priključna vozila |   |  |  |
| Lična i pripadajuća priključna vozila |   |  |  |
| Viljuškari |  |  |  |
| Radni strojevi |  |  |  |
| Traktori |  |  |  |
| Kolica |  |  |  |
| Bicikli |  |  |  |
| Motocikli |  |  |  |
| Avioni |  |  |  |
| Ukupno:  |  |  |  |

|  |  |
| --- | --- |
| Mjesto i datum |  |
| Potpis ovlaštene/odgovorne osobe |  |

M.P.

**PRILOG II**

IZVJEŠTAJ SAKUPLJAČA OTPADNIH GUMA (16 01 03)

PERIOD IZVJEŠTAVANJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Naziv pravnog lica |  |  |
| Adresa |  |  |
| Osoba za kontakt |  |  |
| Telefon |  |  |
| Faks |  |  |
| e-mail adresa |  |  |
| PDV broj |  |  |
| Broj registracije |  |  |
| Broj rješenja o dozvoli |  |  |
| Broj ugovora sa Fondom |  |  |

PREGLED UGOVORA ZA PREUZIMANJE OTPADNIH GUMA SKLOPLJENIH SA SERVISERIMA/KRAJNJIM KORISNIKOM/UPRAVITELJEM RECIKLAŽNOG DVORIŠTA

|  |  |  |  |
| --- | --- | --- | --- |
| R br | Naziv pravnog lica | Lokacija sa koje se preuzim | Ugovorene količine (kom) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

PREGLED UGOVORA SKLOPLJENIH ZA TRETMAN OTPADA SA OVLAŠTENIM OPERATEROM ZA TETMAN OTPADA

|  |  |  |  |  |
| --- | --- | --- | --- | --- |
| R br | Naziv pravnog lica ovlaštenog za tretman otpada | Lokacija postrojenja za tretman | Ugovorene količine (kom) | Način tretmana |
| NA TERITORIJI BOSNE I HERCEGOVINE |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| IZVAN TERITORIJE BOSNE I HERCEGOVINE (IZVOZ) |
|  |  |  |  |  |
|  |  |  |  |  |
|  |  |  |  |  |

KOLIČINE SAKUPLJENIH OTPADNIH GUMA PO OSNOVI SKLOPLJENIH UGOVORA (komada)

|  |  |  |  |
| --- | --- | --- | --- |
| R br | Naziv pravnog lica | Kategorije proizvoda čije gume preuzete | Preuzete količine (kom) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | Ukupno |  |  |

KOLIČINE OTPADNIH GUMA PO OSNOVI SKLOPLJENIH UGOVORA PREDATIH NA TRETMAN(komada)

|  |  |  |  |
| --- | --- | --- | --- |
| R br | Naziv ovlaštenog pravnog lica | Kategorije proizvoda čije gume su predate  | Predate količine na tretman (kom) |
| NA TERITORIJI BOSNE I HERCEGOVINE |
|  |  |  |  |
|  |  |  |  |
|  |  |  |  |
|  |  |  |  |
| IZVAN TERITORIJE BOSNE I HERCEGOVINE (IZVOZ) |
|  |  |  |  |
|  |  |  |  |
|  |  |  |  |
|  |  |  |  |
|  | Ukupno: |  |  |

|  |  |
| --- | --- |
| Mjesto i datum |  |
| Potpis ovlaštene/odgovorne osobe |  |

M.P.

Obavezno priložiti:

1. Kopija pratećeg lista o predanoj količini otpadnih guma ovlaštenom operateru za tretman otpadnih guma
2. Kopija pratećeg lista o prezetoj količini otpadnih guma od servisera/krajnjeg korisnika/upravitelja reciklažnog dvorišta
3. Kopija dokumentacije o prekograničnom prometu otpada, obrazac OPP

**PRILOG III.**

IZVJEŠTAJ OVLAŠTENOG OPERATORA ZA TETMAN OTPADNIH GUMA (16 01 03)

PERIOD IZVJEŠTAVANJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Naziv pravnog lica |  |  |
| Adresa |  |  |
| Osoba za kontakt |  |  |
| Telefon |  |  |
| Faks |  |  |
| e-mail adresa |  |  |
| PDV broj |  |  |
| Broj registracije |  |  |
| Broj rješenja o dozvoli |  |  |
| Broj ugovora sa Fondom |  |  |

PREGLED UGOVORA ZA PREUZIMANJE OTPADNIH GUMA OD OVLAŠTENIH OPETRATERA ZA SAKUPLJANJE

|  |  |  |  |
| --- | --- | --- | --- |
| R br | Naziv pravnog lica | Sjedište pravnog lica | Ugovorene količine (kom) |
| OTPADNE GUME NASTALE NA TRŽIŠTU BIH |
|  |  |  |  |
|  |  |  |  |
|  |  |  |  |
|  |  |  |  |
| OTPADNE GUME NASTALE IZVAN TRŽIŠTA BIH |
|  |  |  |  |
|  |  |  |  |
|  |  |  |  |
|  |  |  |  |
|  | Ukupno:  |  |

KOLIČINE OTPADNIH GUMA ZAPRIMLJENIH NA TRETMAN PO OSNOVI SKLOPLJENIH UGOVORA SA OVLAŠTENIM OPERATEROM ZA SAKUPLJANJE

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| R br | Naziv ovlaštenog pravnog lica za sakupljanje otpada | Kategorije proizvoda čije gume su predate  | Predate količine na tretman (kom) | Način tretmana\* | Uskladišteni neprerađeni ostatak (kom) | Količina materijala i/ili energije nastala tretmanom | Kupac recikliranog materijala i/ili energije | Otkupljena količina | Uskladištena neotkupljena količina | Količina otpadnog materijala nastalog tretmanom otpada (t) |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  | Ukupno: |  |  |  |  |  |  |  |  |  |

\*U rubrici načini tretmana:

* Postupak R1, navesti proizvod nastao obradom R1
* Postupak R3 pirolizom i plinofikacijom
* Postupak R3, osim pirolize i plinofikacije

KOLIČINE OTPADA NASTALOG TRETMANOM OTPADNIH GUMA PO OSNOVI SKLOPLJENIH UGOVORA PREDATIH NA TRETMAN

|  |  |  |  |
| --- | --- | --- | --- |
| R br | Predate količine na tretman (T) | Naziv ovlaštenog operatora za tretman  | Način tretmana |
| NA TERITORIJI BIH |
|  |  |  |  |
|  |  |  |  |
|  |  |  |  |
| IZVAN TERITORIJE BIH (IZVOZ) |
|  |  |  |  |
|  |  |  |  |
|  |  |  |  |

|  |  |
| --- | --- |
| Mjesto i datum |  |
| Potpis ovlaštene/odgovorne osobe |  |

M.P.

Obavezno priložiti:

1. Kopija pratećeg lista o preuzetoj količini otpadnih guma predatih na tretman
2. Kopija pratećeg lista o predanoj količini otpadu od prerade otpadnih guma ovlaštenom operateru za tretman
3. Kopija dokumentacije o prekograničnom prometu otpada, obrazac OPP